Difèisa ativa

Ant jë spòrt ëd combatiment, as dis ëd n'assion ch'a l'ha për but d'evité ëd subì l'ofensiva dl'aversari e ëd dovré l'assion ofensiva dl'aversari a sò vantagg, al contrari ëd na difèisa dita "clàssica" ch'as contenta bele mach ëd difende, conforma al proverbi: "la mèj difèisa a l'é l'atach". Për esempi, un a peul porté un colp d'arest se sò aversari as avzin-a.

"Difende ëd fasson ativa" a sarìa n'espression dovrà da chèich espert dë spòrt ëd combatiment për designé na forma ëd difèisa diferenta da cola dita "clàssica" (për esempi, blocage o schiviament). Coma sò qualificativ a sotligna, as manifesta durant n'"atività" ofensiva dl'aversari.

Cola ch'a l'é la diferensa da na "difèisa clàssica"? Dnans a tut, as agiss ëd fé 'd sòrta che l'ofensiva dl'aversari a fassa men ëd dann possìbil e, d'àutra part, ëd dovré l'atività dl'aversari për piassé na rispòsta eficass o un colp ëd contratach.

1/ La prima antension a l'é ëd pijé men ëd dann possìbi an difendend. Parèj, le manere dovrà a costo pòch an traumatism: blocage "assorbent" (assorbiment) e deviassion ëd l'arma d'atach.

2/ Ël second obietiv a l'é ëd tiré partì da l'atach dl'aversari. As diferensio parèj doe manere:
 La difèisa a dev permëtte ëd piassé un contratach. Për esempi, assorbì ël colp e riposté ant ël midem temp o devié l'arma an disechilibrand l'aversari për contratachelo con vantagg,
 La difèisa a consisterìa a ataché, visadì passé a l'ofensiva durant l'inisiativa dl'aversari, o bin ant l'avansà ëd l'aversari opura an sò atach ver e pròpi. I soma, ambelessì, ant na strategìa davzin-a al colp ëd contratach. Pë esempi, ampedì l'aversari d'avzinesse o ëd dësvlupé sò atach, an giutandse con un colp ant l'ass diret.

Ilustrassion an bòcs

Categorìa:Art marsiaj